চট্টগ্রামে ধানের ন্যায্য মুল্যপাচ্ছে না কৃষকরা
আবহাওয়া অনুকূলে থাকায় চট্টগ্রামে এবার ধানের বাম্পার ফলন হয়েছে। সরকারি তথ্য অনুযায়ী চট্টগ্রামে এবার আমান চাষ হয়েছে ১লাখ ৮২হাজার হেক্টর জমিতে। 
চট্টগ্রামে ধানের বাম্পার ফলন হলেও ন্যায্য মুল্য পাচ্ছে না কৃষকরা। সরকারি মুল্যের অর্ধেক দামে ধান বিক্রী করছে কৃষকরা। এ অবস্থায় ন্যায্য মুল্য নিশ্চিত করার দাবি কৃষকদের। চট্টগ্রাম থেকে বিস্তারিত জানাচ্ছেন সংবাদদাতা হাসান ফেরদৌস। দিগন্ত জোড়া সোনালী ধানে ভরপুর চট্টগ্রামের বিস্তৃর্ণ এলাকা। মাঠের পর মাঠ জুড়ে বাতাসে দুলছে সোনালী ধান। চারদিকে চলছে ধানকাটার উৎসব। সোনালী ফসল ঘরে তোলা নিয়ে ব্যস্ত সময় পার করছেন কৃষকরা। আবহাওয়া অনুকূলে থাকায় চট্টগ্রামে এবার ধানের বাম্পার ফলন হয়েছে। সরকারি তথ্য অনুযায়ী চট্টগ্রামে এবার আমান চাষ হয়েছে ১লাখ ৮২হাজার হেক্টর জমিতে। ধান উৎপাদনের লক্ষ্য মাত্রা ছিল প্রায় ৫লাখ মে.টন। ধান উৎপাদনে এবার লক্ষমাত্রা ছাড়িয়ে গেছে চট্টগ্রামে। উৎপাদন বাড়লে ধানের ন্যায্য মুল্য পাচ্ছেন না কৃষকরা। মাঠ পর্যায়ে প্রতি কেজি ধানের দাম ২৬টাকা করে নির্ধারণ করে সরকার। কিন্তু গ্রামাঞ্চলে ১০ কেজির এক হাড়িঁ ধান বিক্রী হচ্ছে ১২০ থেকে ১৪০টাকায়। এদিকে কৃষি উপকরনের দাম বেড়ে যাওয়া উৎপাদন খরচ বাড়ছে বলে জানান কৃষকরা। ধানের ন্যায্য মুল্য না পেয়ে লোকসানের মুখে পড়ছেন বলে জানান কৃষকরা। ধানের ন্যায্য মুল্যনিশ্চিত করতে মাঠ পর্যায়ে তদারকি আরো বাড়ানোর পাশাপাশি কৃষি উপকরনের দাম কমানোর দাবি তুলেছেন কৃষকরা।